Albert: Casteren ringede direkte til mig og sagde det. Og jeg måtte ikke sige det til nogen. Jeg var i skole, og så kom opkaldet. Så gik jeg pludselig ud af klassen for at tale i telefon. På det tidspunkt vidste mine kammerater, at jeg havde gået til castings og ventede på et svar.
Så fik jeg at vide, at jeg har fået rollen og jeg dansede rundt og var SÅ glad. Men så måtte jeg fatte mig og gå ind og helt stille sætte mig på min plads.
Alle begyndte at spørge, om jeg havde fået rollen. Det var meget svært for mig ikke at bryde i jubel. Men jeg måtte sidde helt stille.
Josephine: Jeg var syg og hjemme fra skole. Jeg lå i min seng, men da jeg fik nyheden var jeg bare frisk igen og glad. Det var surrealistisk, fordi jeg vidste, at der var så mange til casting, og chancen er så lille for at få rollen.